
שבת קודש פרשת כי תצא י"ג אלול – שמחה בטהרתה

באמצע הפגישה עם המלך?!...
פעם הלך  איש יהודי בדרך ארוכה.  ראה האיש שהגיע זמן תפילה אבל אין בסביבה בית כנסת ואין שם בתים כלל.  רק שדות היו סביב.  לא רצה האיש לאחר את זמן תפילה, עמד בשדה, בצידי הדרך והתפלל.
כאשר הגיע לתפילת שמונה עשרה, עבר בדרך שר גדול וחשוב של הרומיים.  השר רכב על סוס ולפניו רצו עבדיו לפנות לו את הדרך.  כל האנשים שבאו לקראתו היו חייבים לכבד אותו ולברך אותו בברכת שלום.  כולם פחדו מפניו כי ידעו היטב: אם לא יעשו כן, יעניש אותם!
ראה השר הרומי את האיש היהודי עומד בשדה ומתפלל ואינו מברך אותו ואפילו אינו מסתכל בו.  קרא אליו השר: "שלום!", אך הלה אינו עונה.  כעס השר מאוד אבל בכל זאת לא הפסיק אותו וחיכה עד שיסיים את תפילתו.  רק הספיק היהודי לסיים מיד צעק אליו השר: "האנך רואה מי העובר כאן בדרך?!
איך העזת שלא לברך אותי לשלום? אילו הרגתי אותך בחרבי מי היה מציל אותך? עתה אעניש אותך בעונש קשה!"
"בבקשה, חכה נא רק רגע!" ענה לו היהודי החסיד (אוהב את ה') "אולי אוכל להסביר לך את מעשי ולא תכעס עלי עוד.  הגד נא לי, אדוני השר האם עמדת לפני המלך בכבודו ובעצמו?"
"בודאי!" ענה השר בגאווה "פעמים רבות כבר עמדתי לפני המלך"
המשיך ושאל האיש החסיד: "ואם יעבור שם איש ואפילו שר אחר, בזמן שאתה עומד לפני המלך, התחזיר לו שלום?"
"חס וחלילה!" ענה השר הרומי בבהלה "הרי זה אסור ואיך יעלה על דעתי לדבר עם מישהו בשעה שאני עומד לפני המלך? הרי זה יעליב את המלך!"
"ומה יעשו לך אם בכל זאת תעשה זאת?" שאל היהודי
ענה השר "אז יהרגו אותי בחרב!"
"הרואה אתה?" אמר החסיד "אני עמדתי עכשיו בתפילה לפני מלך מלכי המלכים הקדוש ברוך הוא ואיך יכולתי להפסיק ולברך אותך לשלום?!"
"צדקת" ענה השר "איני כועס עליך עוד"
נתפייס השר, לא העניש את החסיד ונתן לו ללכת לדרכו בשלום.
עפ"י הגמרא בברכות לב ע"ב

*  *  *
בית כנסת מלא תפילות
ההתרגשות הרבה ניכרה על פניהם של כל אנשי העיירה מגדול ועד קטן, שהרי היום אחר הצהריים יעבור בעיירה הבעל שם טוב הקדוש! כשהגיע הבעש"ט לעיירה לקחוהו התושבים אל בית הכנסת לתפילת מנחה. לאחר סיום התפילה נדחק הציבור כולו כדי לשמוע את דבריו של האורח החשוב. הבעש"ט סקר במבטו את פני הנוכחים, ואמר בחיוך קל: "אני יכול לומר כי בית הכנסת שלכם מלא וגדוש בתפילות".
רחש של שביעות רצון עבר בקהל.
המשיך הרב בחיוך: "התפילות שלכם שנאמרות ללא כוונה וללא רגש, הרי הן כל כך כבדות עד שאינן יכולות לעלות לשמים ונשארות פה בתוך בית הכנסת...".
ואז החל הבעש"ט בשיחה ארוכה על חשיבות התפילה והכוונה בה.

אתה בחרתנו



הברכה השניה מברכות קריאת שמע נקראת 'אהבת עולם', ומטרתה לעורר בנו אהבת ה' כהכנה לקריאת שמע, שמתחילה במילים 'ואהבת את ה' אלוקיך', וכאשר אוהבים מישהו, במה זה מתבטא? שממלאים את רצונו, ורצון ה' הוא קיום התורה והמצוות.
וּשְׁבוֹר עֹל הַגּוֹיִם מֵעַל צַוָּארֵנוּ, וְתוֹלִיכֵנוּ מְהֵרָה קוֹמְמִיּוּת לְאַרְצֵנוּ, כִּי אֵ־ל פּוֹעֵל יְשׁוּעוֹת אָתָּה, וּבָנוּ בָחַרְתָּ מִכָּל עַם וְלָשׁוֹן, וְקֵרַבְתָּנוּ מַלְכֵּנוּ לְשִׁמְךָ הַגָּדוֹל בְּאַהֲבָה לְהוֹדוֹת לְךָ וּלְיַחֶדְךָ וּלְאַהֲבָה אֶת שְׁמֶךָ . . הַבּוֹחֵר בְּעַמּוֹ יִשְׂרָאֵל בְּאַהֲבָה.
עול הגויים – שמציקים ומכבידים על בני ישראל בגלות. קוממיות  לארצנו – בקומה זקופה לארץ ישראל. פועל ישועות – מושיע את עם ישראל. ובנו בחרת – במתן תורה הקב"ה בחר בעם ישראל. מכל עם ולשון – מכל שאר הגוים. וקרבתנו מלכנו – ואתה המלך שלנו קרבת אותנו. לשמך הגדול באהבה – לשם הגדול שלך, שאנחנו מחכים כבר לזמן שהוא יתגלה בשלימות, כשימחה שמו של עמלק ותבוא הגאולה. להודות לך – שנשתמש עם הפה שלנו לדברים טובים, להודות לך על כל מה שאתה עושה לנו, ולא לדברים רעים, כמו שהיה במעשה מרים שדיברה לשון הרע.




         שם התלמיד: __________________________________________   כיתה: _____.
	תן לעצמך ציון:
	0
	1
	2
	3

	תפילה מתוך הסידור: 
	🔾
	🔾
	🔾
	🔾

	תפילה בקול:
	🔾
	🔾
	🔾
	🔾

	תפילה בחיות, וישיבה כראוי:
	🔾
	🔾
	🔾
	🔾



כתוב 2 דברים שלמדת מהסיפורים שקראת היום: ______________________________________________________________________________________

_________________________________________________________________________________________________________________________________________

מה הקשר בין מרים, אחות משה, לבקשה "להודות לך וליחדך ולאהבה את שמך": ____________________________________________________

_________________________________________________________________________________________________________________________________________

